Veikkauksen ratkaisu ihmetytti keihässkandaalissa – ”Tämä on kiusallinen tapaus” - Yleisurheilu - Ilta-Sanomat
Veikkauksen ratkaisu ihmetytti keihässkandaalissa – ”Tämä on kiusallinen tapaus”
Julius Yego voitti lopulta Birminghamin keihäskisan.
Julkaistu: 9.6.2015 18:35
Osa suomalaisista vedonlyöjistä ihmetteli, miksei Veikkaus huomioinut voitonmaksussaan Birminghamin Timanttiliigan muutettuja keihästuloksia.
Kenian Julius Yegohttp://www.iltasanomat.fi/haku/?search-term=Julius%20Yego heitti viimeisellä kierroksella 91,39 metriä, mutta Kansainvälinen yleisurheiluliitto Iaaf hyväksyi tuloksen vasta pitkään kestäneiden kenttämittausten jälkeen.Voittajaksi ehdittiin julistaa Tshekin Vitezslav Veselyhttp://www.iltasanomat.fi/haku/?search-term=Vitezslav%20Vesely, joka heitti tuloksen 88,18. Alkuperäisissä tuloksissa Yego oli toinen, 86,53, ja Trinidad ja Tobagon Keshorn Walcotthttp://www.iltasanomat.fi/haku/?search-term=Keshorn%20Walcott kolmas, 86,43.Kilpailun jälkeen Veikkaus aloitti voitonmaksun alkuperäisellä kärkikolmikolla. Vaikka Iaaf korjasi myöhemmin jo vahvistamansa tulokset, Veikkaus ei muuttanut trion järjestystä.Veikkauksen tiedottajan Tero Talaslahdenhttp://www.iltasanomat.fi/haku/?search-term=Tero%20Talaslahden mukaan ratkaisu perustuu yhtiön seuraavaan sääntöön:”Voittoon oikeuttava vedonlyöntitulos, jonka perusteella voitonmaksu käynnistetään, voi olla kohdeottelun/kilpailun järjestäjän yhtiölle ilmoittama tulos tai järjestäjän omilla Internet-sivuillaan ilmoittama tulos taikka järjestäjän tietotoimistojen välityksellä ilmoittama tulos. Yhtiö varmistaa ennen voitonmaksun aloittamista, että ilmoitettu tulos ei sisällä ilmeistä erhekirjoitusta tai muuta ilmeistä virhettä. Voitonmaksun käynnistäneeseen tulokseen myöhemmin tulleet muutokset eivät vaikuta voitonmaksuun”, säännöissä lukee.Talaslahti pahoittelee pelaajille aiheutunutta mielipahaa.– Tämä on kiusallinen tapaus, ja olemme pahoillamme Yegoa veikanneiden puolesta. Tässä tapauksessa tulos muutettiin nopeasti kisan jälkeen. Usein tuloksiin tulee muutoksia päiviä, viikkoja tai vuosiakin kisojen jälkeen – esimerkiksi doping – ja sääntöihin perustuva toimintatapamme on näissä johdonmukainen, Talaslahti kertoi IS:lle.– Veikkaus ei voi tehdä kaksinkertaista voitonmaksua eikä rikkoa omia sääntöjään. Eikä myöskään mennä ottamaan voittoja pois Veselyä veikanneilta eikä näin ollen maksaa Yegoa pelanneille. Tyytymättömät asiakkaat voivat tehdä ratkaisusuositushakemuksen, johon saavat puolueettoman käsittelyn, Talaslahti sanoi.
Vitezslav Vesely heitti Birminghamissa sunnuntaina huipputuloksen 88,18.